ועדת החוקה, חוק ומשפט, כנסת 16, פרוטוקול מספר 302, 2004-10-11 11:30

מיכאל איתן: מוסכם סביב השולחן הזה שמפעל הפיס הוא גוף דו-מהותי, כלומר מצד אחד יש לו אספקטים ציבוריים, מצד שני הוא פועל כעסק מסחרי.

מיכאל איתן: זה נקבע על ידי בית המשפט.

מיכאל איתן: זה לא גוף שהוקם על פי דין.

מיכאל איתן: הגוף הזה לא כפוף לפניות לבג"ץ.

יצחק לוי: מי הבעלים של מפעל הפיס?

רבקי דב"ש: מפעל הפיס הוא תאגיד שאין חיה כמותו.

רבקי דב"ש: מפעל הפיס הוא תאגיד פרטי, ללא הון.

רבקי דב"ש: מפעל הפיס הוקם על פי החלטת ממשלה ב31.5.2001.

רבקי דב"ש: ניתן לו היתר לבצע הימורים והגרלות למשך 5 שנים.

רבקי דב"ש: ההיתר הזה מתחדש.

רבקי דב"ש: כיום ההיתר הוא עד מארס 2006.

רבקי דב"ש: החברה עצמה מאוגדת כחברה פרטית.

רבקי דב"ש: יש לה הרכב מיוחד.

רבקי דב"ש: אין לה בעלי מניות.

רבקי דב"ש: החובה שלה היא שההון שלה ינוהל לטובת הציבור.

יצחק לוי: מי מרכיב את הדירקטוריון שלה?

רבקי דב"ש: יש 3 ראשי ערים או גזברים בתל-אביב, ירושלים וחיפה, 4 נציגי מרכז השילטון המקומי, ביניהם יושב-ראש המרכז לשלטון מקומי, נציג הרשות המועצות האזוריות ודירקטורים שממנים שרים.

יצחק לוי: אין נציגי ציבור נוספים?

רבקי דב"ש: יש נציגי ציבור שממונים על ידי שר הפנים וראש הממשלה.

יצחק לוי: לדירקטוריון יש אופי ציבורי?

רבקי דב"ש: נכון.

מיכאל איתן: אתה לא יכול להגיש בג"ץ נגד מפעל הפיס, כי זאת כאילו חברה פרטית.

רבקי דב"ש: אפשר להגיש עתירה לבג"ץ אם זה גוף ציבורי על פי דין.

רבקי דב"ש: השופט ברק קבע שמפעל הפיס הוא גוף ציבורי לא על פי דין.

רבקי דב"ש: חוק חופש המידע לא צריך שיהיה על פי דין.

מיכאל איתן: מפעל הפיס רוצה להחיל את חוק חופש המידע על פי הקריטריונים של הכפילות.

מיכאל איתן: את מה שמסחרי הוא רוצה לשמור כסוד מסחרי, את מה שציבורי הוא רוצה לפתוח.

מיכאל איתן: זה מוסכם על כולם.

מיכאל איתן: מה ששייך לפעילות המסחרית יהיה עליו חיסיון, ואילו מה ששייך לאספקט הציבורי יהיה פתוח.

אליעזר כהן: כתוב פה שמפעל הפיס זאת חברה פרטית.

מיכאל איתן: אמרנו שזאת חברה פרטית, לא עסק פרטי, ויש לה מחויבויות ציבוריות.

מיכאל איתן: זה לא עסק פרטי של מישהו.

רבקי דב"ש: צורת ההתאגדות היא של חברה פרטית.

רבקי דב"ש: מפעל הפיס חייב למקסם את הרווחים.

רבקי דב"ש: הרווח לא אמור ללכת לכיסים אחרים, אלא לחזור לציבור.

מיכאל איתן: על זה אין ויכוח.

מיכאל איתן: מצד אחד את מדברת על האינטרס הציבורי, מצד שני את אומרת שאם תהיה בעיה מסחרית תוטל עליה חיסיון.

רבקי דב"ש: אם יש משהו שבמהות של פעילות מפעל הפיס הוא פרטי מסחרי, והם הוכיחו שהוא כזה, אז.

רבקי דב"ש: .

מיכאל איתן: העיקרון צריך להיות שמה שהוא פרטי אנחנו נאפשר לשמור על החיסיון, מה שציבורי נגיד שחייבים למסור את המידע לציבור.

איתן כבל: אנחנו יוצאים מנקודת הנחה שמפעל הפיס מתחילתו ועד סופו הוא גוף ציבורי.

איתן כבל: המשמעות היא אך ורק ציבורית.

מיכאל איתן: לא.

מיכאל איתן: יכול להיות שלמפעל הפיס יש מדיניות של קביעת אגרות שונות למפעילים שונים, מתוך רצון להתמודד עם כל מיני תופעות.

איתן כבל: אפילו חברה ממשלתית חייבת לפעול בכללי משחק עסקיים.

מיכאל איתן: בוא ניקח כל פריט ופריט ונראה מה שייך לציבור ומה שייך לפרטי.

איתן כבל: יש אלף ואחד דברים.

מיכאל איתן: הם באים עם רשימת נושאים.

שמעון כצנלסון: אין לנו שום סודות, הכל ברור ופתוח.

שמעון כצנלסון: הכל נמצא באינטרנט.

שמעון כצנלסון: לא הבנתי מדוע צריך חוק.

שמעון כצנלסון: אין לנו בעיה שתחוקקו חוק, רק אנחנו רוצים לשמור על הסודות המקצועיים שלנו.

שמעון כצנלסון: אנחנו צריכים להתחרות עם השוק הבלתי חוקי.

שמעון כצנלסון: אתם רוצים שאני אגלה איזו הגרלה אנחנו רוצים לבצע?

שמעון כצנלסון: אני לא יכול לגלות את המספרים שיצאו ביום שלישי, כי אני לא יודע אותם.

שמעון כצנלסון: אנחנו מפרסמים את כל ההקצאות שלנו לכל הגופים.

שמעון כצנלסון: כל ההקצאות שלנו מפורסמות לכל רשות ורשות, לפי הכללים שקבע נשיא בית משפט.

שמעון כצנלסון: אין מישהו שיכול לשנות את הכללים האלה.

שמעון כצנלסון: הוא קבע כללים איך לחלק את הכסף.

שמעון כצנלסון: כל שנה יוצא ספר פתוח לכולם.

שמעון כצנלסון: כל רשות, כל ציבור וכל תושב יכולים לראות כמה כסף מקבלת הרשות ומה היא עושה עם הכסף.

שמעון כצנלסון: ראש העיר, יחד עם המועצה, קובעים מה אפשר לעשות עם הכסף הזה, אנחנו לא קובעים.

שמעון כצנלסון: על כל טופס של מפעל הפיס כתוב מה סיכויי הזכייה, מה אתה יכול לקבל ומה אתה צריך לשלם.

איתן כבל: זה דבר שלא היה בעבר.

שמעון כצנלסון: בעבר זה לא היה, עכשיו זה ישנו.

שמעון כצנלסון: אנחנו מגלים את כל המשכורות שלנו.

שמעון כצנלסון: למה צריך לעשות את זה בכפייה?

איתן כבל: זה לא תמיד היה, אלה דברים שהתפתחו.

שמעןו כצנלסון: אנחנו נותנים את התקציב שלנו לוועדת כספים, למשרד האוצר, התקציב מפורסם באינטרנט.

שמעןו כצנלסון: למה חושבים שאנחנו מסתירים משהו?

שמעןו כצנלסון: זה פוגע בתדמית שלנו, בלקוחות, במכירות.

שמעןו כצנלסון: אמרנו שכל מה ששיך לציבור פתוח.

איתן כבל: אבל מחר לא יהיה שמעון כצנלסון שפותח הכל, יהיה מישהו אחר.

שמעון כצנלסון: אבל נתתי להם רשימה.

אמנון זכרוני: נדמה לי שיש הבדל בין דברי נציגת שר המשפטים ובין דבריו של שר המשפטים עצמו.

אמנון זכרוני: במכתב שהופנה אליך מציע שר המשפטים את המסגרת שמקובלת עלינו.

אמנון זכרוני: אני קורא את הפסקה השנייה במכתבו אליך: "נראה כי מפעל הפיס הוא גוף מתאים להחלת החוק בדרך זו.

אמנון זכרוני: מטרתו של מפעל הפיס היא השקעה בפעילות החברתית והציבורית בתחומי הבריאות, החינוך, הרווחה, התרבות, הספורט ואיכות הסביבה, ולאופן הקצאת הכספים, וקביעת סדרי העדיפות למתן כספים אלו, יש השלכה על כלל הציבור".

אמנון זכרוני: אני חושב שזה המבחן הנכון.

מיכאל איתן: הכל מקובל עלי, רק אני רוצה לעבור פריט פריט כדי לראות.

מיכאל איתן: על כמה פריטים יש הסכמה?

רבקי דב"ש: אין הסכמה על אף פריט.

אפרת רוזן: בחוק חופש המידע קבועים חריגים, שמאפשרים לרשות הציבורית לא לתת מידע למרות שהחוק חל עליה.

אפרת רוזן: סעיף 1 אומר שהרשות הציבורית לא חייבת למסור את המידע.

אפרת רוזן: סעיף אחר אומר שיש לה שיקול דעת אם היא צריכה למסור את המידע או לא.

אפרת רוזן: העמדה של משרד המשפטים, שנראית לי הגיונית, היא שהרבה מהדרישות של מפעל הפיס הן דרישות שנופלות לגדר אחד החריגים.

אפרת רוזן: שם הזוכה למשל נופל בגדר סעיף הגנת הפרטיות.

אפרת רוזן: אנחנו לא צריכים לקבוע חריג מפורש בצו, כיוון שהחריג כבר חל מעצמו בגדר החוק.

אמנון זכרוני: את הופכת את החריגים.

אליעזר כהן: אנחנו צריכים להיזהר שלא נהפוך את מפעל הפיס למפעל שמספק אינפורמציה.

אליעזר כהן: לא זאת כוונת המחוקק.

מיכאל איתן: מפעל הפיס הוא מפעל ציבורי.

שמעון כצנלסון: האם כשמישהו שואל אותי איזה מספר יצא הרבה פעמים אני צריך לחשב את זה 5 שנים אחורה?

רבקי דב"ש: לא.

רבקי דב"ש: גם על פי החוק אתה לא צריך.

רבקי דב"ש: מפעל הפיס מבקש שמידע שנוגע למערכות התפעול, המחשוב והמערכות המקוונות של מפעל הפיס לא יפורסם.

מיכאל איתן: מה זה?

שמעון כצנלסון: האם אתה שואל את צבא הגנה לישראל באיזו מערכת הם משתמשים?

מיכאל איתן: בהחלט.

שמעון כצנלסון: האם אני צריך להגיד לכל המתחרים שלי באיזה מחשב אני עובד?

יצחק לוי: אתה לא עושה מכרז?

שמעון כצנלסון: זה לא חשוב.

מיכאל איתן: אתה צריך להגדיר בצורה יותר מצומצמת.

מיכאל איתן: אתה צריך להגיד מה לב העניין שעליו אתה רוצה להגן.

מיכאל איתן: אתה לא יכול להגיד מידע שנוגע למערכות התפעול, כי זה כללי מידי.

מיכאל איתן: מה לא נוגע למערכות תפעול, המחשוב והמידע?

מיכאל איתן: האם מחר כשאני ארצה לדעת אם אתם עובדים עם מחשבים, אתה תוכל להגיד לי שאתה לא רוצה לומר?

מיכאל איתן: הביטוי שאתה מכניס פה אומר שאתה לא נותן מידע בשום דבר.

נסים זאב: למה המידע הזה חשוב, הרי יש גוף ציבורי שבודק את זה?

מיכאל איתן: זה של עם ישראל.

מיכאל איתן: למה מעניין את עם ישראל לדעת כמה מפלגות עושות כך וכך?

מיכאל איתן: אם לא כתוב מה שמפעל הפיס מבקש, ומישהו רוצה לדעת איך המכונות עובדות, אז יש סעיף בחוק חופש המידע שאומר שכאשר בן אדם בא לבקש מידע מרשות הציבורית, מותר לכתוב לו שהמידע שהוא מבקש נוגע לניהול פנימי של הרשות ולכן אי אפשר לספק לו אותו.

מיכאל איתן: נכון שיש זכות פנייה אחר כך לבית משפט, אבל את זה הרשות הציבורית יכולה לקבוע.

רבקי דב"ש: הרעיון של חוק חופש המידע זה שהוא מעביר את הכדור לידי האזרח.

רבקי דב"ש: האזרח יכול לשאול מה שהוא רוצה את הרשות הציבורית, מתוך התפיסה שהרשות הציבורית היא נאמן של הציבור.

נסים זאב: ברגע שאת מחייבת אותו לענות.

נסים זאב: .

רבקי דב"ש: הוא חייב לענות, הוא לא חייב לתת את המידע.

נסים זאב: את שיקול הדעת משאירים להנהלה?

רבקי דב"ש: כן.

שמעון כצנלסון: כל מה שקשור לציבור אנחנו מגלים.

שמעון כצנלסון: כל מערכת המחשוב שלנו מקוונת.

שמעון כצנלסון: יש לנו 2500 מחשבים ב2500 נקודות.

שמעון כצנלסון: מה, תתחילו לשאול אותי באיזה קוד זה עובד, באיזה תדר זה עובד?

מיכאל איתן: הם מבקשים שמידע לגבי תפעול המשווקים והזכיינים לא יפורסם.

מיכאל איתן: זה מידע מאוד כללי.

מיכאל איתן: התחשבנות בין מפעל הפיס למשווקים זה דבר ספציפי.

מיכאל איתן: למה התחשבנות בין מפעל הפיס למשווקים צריכה להיות נחלת הציבור?

איתן כבל: על כל דבר ניתן לפנות לבית המשפט.

איתן כבל: אם אדם רוצה לקבל את המידע הוא ייגש לבית המשפט.

איתן כבל: פה, מלכתחילה, הוא מבקש החרגה.

שמעון כצנלסון: אנחנו מבקשים החרגה לנושאים מסחריים.

יצחק לוי: הוא מגייס מפיצים.

שמעון כצנלסון: אני קונה רשיון ממשרד האוצר ב500 מיליון שקל בשנה.

שמעון כצנלסון: אתם עושים משהו לסלקום, לפלאפון כשהם קונים רשיון?

איתן כבל: אתה כל הזמן מגיב כלפינו כאילו אנחנו מנסים לפרק את מפעל הפיס.

שמעון כצנלסון: אתמול כתבתי שרוצים לסגור את מפעל הפיס.

שמעון כצנלסון: אתה יכול לקחת עיתון ולראות את זה.

שמעון כצנלסון: זאת הרגשתי.

מיכאל איתן: מר כצנלסון, אף אחד לא רוצה לסגור את מפעל הפיס.

מיכאל איתן: אנחנו לא נציגים של מפעל הפיס, אנחנו נציגים של הציבור.

שמעון כצנלסון: גם אנחנו.

מיכאל איתן: אתה כרגע מייצג את מפעל הפיס.

מיכאל איתן: זה תפקידך, זכותך וחובתך.

מיכאל איתן: אתה לא יכול לייצג את הציבור, כי אתה בניגוד אינטרסים.

מיכאל איתן: אפילו אם הציבור יידפק, אתה חייב להגן על מפעל הפיס.

מיכאל איתן: יש לך חובת נאמנות למפעל הפיס.

מיכאל איתן: המחויבות שלנו היא לאזן בין הצרכים של המדינה, דרך זרועות שהיא הקימה, לצרכים של ציבור האזרחים.

מיכאל איתן: במדינה דמוקרטית כל המידע הציבורי זה מידע של האזרחים, הוא לא נחלתו של אף אדם.

מיכאל איתן: ברור שהמדינה צריכה החרגות.

מיכאל איתן: בתחום ההחרגות אנחנו עוסקים.

מיכאל איתן: אנחנו צריכים להיות אלה שמאזנים.

מיכאל איתן: אנחנו נתעמת איתך, כי אם לא יהיה עימות בינינו אז אחד מאיתנו לא עושה את תפקידו כהלכה.

מיכאל איתן: בין זה ובין להגיד שאנחנו רוצים לחסל את מפעל הפיס יש מרחק רב.

יצחק לוי: אני מציע לשלוח את משרד המשפטים, את הייעוץ של הוועדה ואת הייעוץ של מפעל הפיס לצמצם את הרשימה.

רבקי דב"ש: המחלוקת היא אם מפעל הפיס צריך להיות ככל רשות ציבורית, או שמפעל הפיס זאת חיה מיוחדת.

אמנון זכרוני: אתם לא הפעלתם את החוק על אף גוף, למעט על קופת חולים ועל המועצות הדתיות.

אמנון זכרוני: שר המשפטים ניסה להרחיב את זה לגבי האוניברסיטאות, אני לא יודע איך זה ירד מהפרק.

אמנון זכרוני: מפעל הפיס הוא גוף דו-מהותי.

אמנון זכרוני: המשמעות של זה היא שיש לו חלק מסחרי מובהק שלא צריך להיות נחלת הציבור.

אמנון זכרוני: אין מניעה שכל הדברים בעלי האספקט הציבורי יהיו גלויים לציבור.

אמנון זכרוני: ההצעה של חבר הכנסת לוי שנשב שוב וננסה לבדוק את הדברים לגופם היא הצעה מצויינת.

יצחק לוי: מה היתה הבעיה של משרד המשפטים?

יצחק לוי: היה איזה מידע שהם לא חשפו?

אמנון זכרוני: הוגשו כל מיני משפטים נגד מפעל הפיס.

אמנון זכרוני: פועלים פה מאחורי הקלעים כל מיני אינטרסנטים.

אמנון זכרוני: העותרים הפסידו בכל המשפטים שהם הגישו בנוגע לעניין של המידע, אם בבתי משפט מחוזיים ואם בבית המשפט העליון.

אמנון זכרוני: בא משרד המשפטים ונאחז בפסק דין גדות.

אמנון זכרוני: על יסוד אמירה בפסק דין גדות הוא רצה להפעיל את זה על מפעל הפיס.

אמנון זכרוני: מפעל הפיס הוא לא הגוף הראשון שצריך להפעיל את זה לגביו.

אמנון זכרוני: אנחנו מבקשים לבדוק את הדברים לגופם.

מיכאל איתן: מה קורה בעולם?

אמנון זכרוני: מפעלים של הגרלות לא מפוקחים.

אמנון זכרוני: אין דבר כזה בעולם.

אמנון זכרוני: אני מוכן להביא לכם נתונים מטעם ארגוני הלוטו בעולם.

אפרת רוזן: היתה פסיקה של בית משפט שאמרה שבכלל לא צריך את הצו של שר המשפטים, אפשר כבר לקרוא את מפעל הפיס כאילו הוא רשות ציבורית.

נסים זאב: עו"ד זכרוני אמר שמי שעומד מאחורי דחיפת החוק הזה הוא אינטרסנט.

נסים זאב: הוא אמר ששר המשפטים דוחף את זה כיוון שבבית משפט זה נדחה.

נסים זאב: אני רואה את זה בחומרה רבה.

נסים זאב: הוא אומר שהמניעים הם אינטרסנטים.

יצחק לוי: מאיפה אתה יודע?

יצחק לוי: אתה סתם אומר.

יצחק לוי: זאת האשמה מאוד חמורה כנגד משרד המשפטים.

רבקי דב"ש: עם כל הכבוד לעו"ד זכרוני, הוא לא יודע את התהליכים שהיו במשרד המשפטים.

מיכאל איתן: מה זה משנה, הרי בכל מקום יש אינטרסנטים.

רבקי דב"ש: אני חייבת להודות שלא היתה שום פנייה מבחוץ.

אמנון זכרוני: מאיפה את יודעת?

רבקי דב"ש: אני יודעת, כי טיפלתי בזה.

רבקי דב"ש: לא היתה למשרד המשפטים שום פניה להחיל את החוק על מפעל הפיס.

רבקי דב"ש: היתה פסיקה שבעקבותיה משרד המשפטים חשב להחיל את חוק חופש המידע על מפעל הפיס.

אמנון זכרוני: למה דווקא מפעל הפיס מבין כל הגופים הציבוריים?

רבקי דב"ש: יהיו עוד גופים שיגיעו הנה לוועדה.

רבקי דב"ש: היו גופים שדנו בהם במשרד המשפטים, אבל מסיבות כאלו ואחרות הוחלט..

אמנון זכרוני: מדוע האוניברסיטאות לא נכללות?

רבקי דב"ש: הגיעה אלינו פניה לגבי האוניברסיטאות.

רבקי דב"ש: החלטנו לא להמליץ לשר בגלל ההרכב המיוחד של האוניברסיטאות ובגלל סעיף 15 לחוק המועצה להשכלה גבוהה, שמקנה לה עצמאות.

אמנון זכרוני: למפעל הפיס יש עצמאות מעצם היותו גוף פרטי.

רבקי דב"ש: יש לנו מחלוקת על זה.

אמנון זכרוני: גופים ממשלתיים או חברות ממשלתיות זה דבר אחר.

אמנון זכרוני: מה לגבי האוניברסיטאות?

רבקי דב"ש: נושא האוניברסיטאות הוא נושא מורכב.

רבקי דב"ש: יכול להיות שנחליט להחיל עליהם.

רבקי דב"ש: נכון להיום ההחלטה היא לא להחיל עליהם.

קרן חן: כשישבנו מול נציגי משרד המשפטים אמרנו שאנחנו מסכימים שכל הפן הציבורי יפורסם.

קרן חן: ביקשנו לעשות רשימה פוזיטיבית.

רבקי דב"ש: המחלוקת בינינו היא אם מפעל הפיס צריך להיות ככל רשות ציבורית.

מיכאל איתן: נשאלת השאלה מדוע מפעל הפיס שונה מכל גוף אחר.

מיכאל איתן: משרד המשפטים אומר שברגע שקובעים שמפעל הפיס הוא גוף ציבורי לצורך חופש המידע, אז יש להחיל עליו את כל הכללים גם לטוב וגם לרע.

מיכאל איתן: אומר מפעל הפיס שמכיוון שמלכתחילה לא הכריזו עליו כגוף ציבורי מן המניין, אז צריך שיהיה פריט פריט, לא שיעשו לגביו חוק חופש מידע שמתאים לייצור כלאיים.

מיכאל איתן: זה הויכוח בין שתי הגישות.

אמנון זכרוני: אני רוצה להפנות אתכם לאותו סעיף שממנו שואב השר את סמכותו.

אמנון זכרוני: מדובר בסעיף 2(10) לחוק חופש המידע.

אמנון זכרוני: החוק אומר שהשר יכול לבקש להחיל את החוק לגבי פעילותו של הגוף, באופן מלא או חלקי, דהיינו פעילותו או פעילות מסויימת.

אמנון זכרוני: זה חריג שחל רק לגבי גופים מהסוג של מפעל הפיס, לא חריג שחל לגבי גופים ממשלתיים.

אמנון זכרוני: מכאן אתה לומד שברגע שאתה יכול להבחין בין הדברים, אז לכאורה יש הצדקה לזה.

רבקי דב"ש: העמדה של שר המשפטים היא להחיל על הכל.

מיכאל איתן: מדוע שלא יבוא משרד המשפטים ויגיד שהוא מבקש להפוך את מפעל הפיס לחברה ממשלתית?

רבקי דב"ש: היו 2 יוזמות של משרד האוצר להפוך אותם לתאגיד סטטוטורי.

רבקי דב"ש: זה נפל.

מיכאל איתן: למה המועצה להסדר הימורים צריכה לתת ואתם לא?

אמנון זכרוני: לגבי הטוטו יש לך חוק, לגבי מפעל הפיס אין לך חוק.

אליעזר כהן: יש הסכמה על כך שמפעל הפיס מחולק לשניים: חלק פרטי וחלק ציבורי.

אליעזר כהן: אילו היו באים ואומרים לנו שהם מסתירים, שהם לא מודיעים, שהם לא מדווחים, אז מילא, אבל אני יודע שיש ערוץ אינטרנט שנותן אינפורמציה, שיש דוח שנתי.

אליעזר כהן: רוצים להמשיך לסדר את העניין?

אליעזר כהן: אי אפשר לבוא ולשלוף לנו תתי סעיפים שאף אחד מאיתנו לא מכיר רק כדי שנחליט.

אליעזר כהן: אנחנו צריכים להיזהר לא להפוך את מפעל הפיס למפעל אספקת מידע.

מיכאל איתן: למה את הטוטו כן?

אליעזר כהן: גם הטוטו לא צריך לדווח על כל דבר.

מיכאל איתן: האם צריך להיות שוויון בחובות של הטוטו ושל הפיס?

אמנון זכרוני: לא, כי הטוטו הוא לא גוף פרטי.

אליעזר כהן: אני מציע שישבו ויכינו לנו הצעה.

רבקי דב"ש: חוק חופש המידע מטיל על רשות ציבורית פרסום דוח שנתי.

רבקי דב"ש: אגב, הדוח הראשון הוא עבודה רבה, הדוח השני הוא פחות.

רבקי דב"ש: דבר שני זה הנחיות מינהליות שיש עניין לציבור, שאת זה הם אומרים שהם מפרסמים בצורה כזאת או אחרת.

רבקי דב"ש: הדבר השלישי זה האפשרות של כל אזרח לפנות למפעל הפיס במה שהוא רוצה.

אליעזר כהן: זה בדיוק מה שמטריד אותי.

אליעזר כהן: את רוצה שמפעל הפיס יהפוך להיות חברת אספקת מידע.

רבקי דב"ש: אם מפעל הפיס ממלא תפקיד ציבורי, אז לי כאזרחית מותר לשאול שאלות.

מיכאל איתן: חבר הכנסת אליעזר כהן, חברת חשמל צריכה להיות ספקית מידע?

אליעזר כהן: אני לא בעד שהחברות תהיינה חסויות.

קרן חן: ההבדל הוא הבדל מהותי.

קרן חן: עיקר הפעילות של חברות החשמל, כמו משרדי ממשלה, קופות חולים וכדומה זה שהשירות המרכזי שלהם הוא חיוני לציבור.

קרן חן: אני לא חושבת שאפשר להגדיר את הגרלות מפעל הפיס כשירות שהוא שירות חיוני לציבור.

רבקי דב"ש: אבל הקצאת הכספים היא שירות לציבור.

רבקי דב"ש: לא מקימים אצלי אגף נוסף בבית ספר כי השתתפתי בהגרלה של מפעל הפיס, אלא אומרים שבגלל קריטריונים שנקבעו.

רבקי דב"ש: .

קרן חן: את זה ביקשנו לעגן בחוק.

רבקי דב"ש: אתם הצעתם את זה פה בוועדת החוקה.

רבקי דב"ש: אנחנו לא קיבלנו מכם מכתב עד שלא פנינו חזרה לוועדת החוקה.

קרן חן: זה לא מדוייק, כי אנחנו באנו עם רשימה פוזיטיבית.

קרן חן: אתם לא הסכמתם לקבל רשימה פוזיטיבית.

יצחק לוי: גברתי ממשרד המשפטים, ההצעה שלכם מחייבת לגבות אגרה מכל אזרח שרוצה לקבל מידע.

רבקי דב"ש: יש אגרת בקשה.

רבקי דב"ש: היום זה עומד על 82 שקל.

יצחק לוי: האם ממחר כל אזרח שיפנה למפעל הפיס יצטרך לשלם כסף?

רבקי דב"ש: יש הנחיית יועץ משפטי שקובעת ששירות שניתן לפני החלת החוק בחינם ימשיך להינתן בחינם.

יצחק לוי: הנהלת מפעל הפיס היא זאת שתקבע מתי לגבות אגרה ומתי לא?

מיכאל איתן: אנחנו ניתן לכם הגנה על מי שזכה.

רבקי דב"ש: יש את זה כבר בחוק.

קרן חן: הבעיה היא שכמעט על כל פרט מידע הם יאמרו שיש את ההגנה מכוח החוק.

אמנון זכרוני: מדוע שנתעסק במערכת היחסי ם בינינו ובין המשווקים, או מערכת היחסים בין המשווקים לזכיינים?

אופיר פינס-פז: בעניינים האלה יש אין סוף סימני שאלה.

אופיר פינס-פז: כל הזמן אנחנו רואים בעיתונות חשדות, נדמה לי אפילו שהיתה חקירת משטרה.

אמנון זכרוני: לא היתה חקירת משטרה.

מיכאל איתן: אתם רוצים פטור מנתונים מאזניים?

קרן חן: זה רק מעבר למה שמפורסם.

רבקי דב"ש: לב העניין הוא איך מפעל הפיס משתמש בכספים שלו, איך הוא מתקשר עם אנשים.

אמנון זכרוני: לגבי הקצאות אין לנו ויכוח.

מיכאל איתן: חבר הכנסת יצחק לוי הסכים להעניק את שירותיו הטובים.

מיכאל איתן: אנחנו מוכנים להתאמות מינימאליות.

מיכאל איתן: אפשר יהיה לציין 2,3,4 פריטים מרכזיים שהם רוצים.

מיכאל איתן: אתם תחליטו איזה.

רבקי דב"ש: אני מבקשת שסעיפים שלא נוגעים להיבט הפרטי אלא לכל היבט שדומה לרשות ציבורית נוריד.

רבקי דב"ש: את מה שנוגע לעניין הפרטי נבדוק, את מה שנוגעים לפן הציבורי.

רבקי דב"ש: .

מיכאל איתן: יהיה כתוב שכל ההגנות בחוק חופש המידע חלות גם על מפעל הפיס, כאשר מעבר לזה יהיו פטורים מפרסום כך וכך פריטים שייבחרו.

אמנון זכרוני: אני מבקש שאחת ההנחיות לחברי ועדת המשנה תהיה שלא חייבים להחיל את כל הוראות החוק, אלא אפשר להחיל חלקית.

רבקי דב"ש: ההנחיה אומרת שתבואו עם 5,6 דברים מרכזיים שבמהות הם פרטיים.

מיכאל איתן: מוגדרים בצורה סגורה.